समर आई टर्नेड प्रीटी में अब तक
मैं उसके साथ अकेला नहीं रह सकता। मैं इसे अंदर नहीं रख पाऊँगा।
क्या अंदर नहीं रख पाओगे?
कि मैं… उसे प्यार करता था।
हमें बस वही करना होगा जो हम कर रहे हैं। वे मान जाएँगे।
दो हफ़्ते हो चुके हैं, जेरे।
तो शादी में केवल छह हफ़्ते बचे हैं।
पापा को शादी में शामिल करने के लिए कॉफ़ी इधर-उधर करने से ज़्यादा करना होगा।
मुझे ड्रेस मिल गई पर मेरी माँ नहीं आई।
मैं इसका हिस्सा नहीं बनूँगी। मैं शादी में नहीं आऊँगी!
ठीक है! फिर मैं चली जाऊँगी, तो आपको मुझे कुछ करते नहीं देखना पड़ेगा!
कॉनरैड?
तुम लोग सप्ताहांत के लिए आए हो?
मैं कुछ समय के लिए यहीं रहने की सोच रही थी।
तो, तुम मेरे बेस्ट मैन बनोगे या नहीं?
वाह, सच में?
मैं बस यूँ गया और यूँ आया। वादा।
हम दोनों अपनी माँओं के बिना यह कैसे करेंगे?
तुम्हारी माँ को दस हज़ार देने हैं।
मैं अब न्यू यॉर्क नहीं जा रही।
मैंने सुना है जेरे को दूसरा बेस्ट मैन मिल गया।
देर से जन्मदिन मुबारक हो।
-शुक्रिया! -बेशक।
मैंने क्या कर दिया?
द समर आइ टर्न्ड प्रेटी
एक हफ़्ता हो गया और बार-बार इसे याद करना नहीं भूल पा रहा,
फिर से उसके इतने करीब होना कैसा लगता है।
मानो जैसे बिजली गिर पड़ी हो।
जब उसे देखना नहीं पड़ता तो यह बहुत आसान होता है।
हैलो। गुड मॉर्निंग।
-हैलो। -वहाँ ऊपर क्या कर रहे हो?
मैं बस…
-धत्! माफ़ करना। -नहीं।
ठीक है। मेरे पास एक और है।
-ठीक है। -शुक्रिया। मैं…
हैलो, पापा, क्या हुआ?
कॉन। घर पर सब कैसा चल रहा है?
अच्छा है। मैं अभी छत पर कुछ काम कर रहा हूँ। क्या हुआ?
छत पर क्या काम है? वहाँ किसी को बुलाऊँ या…
-नहीं, मैं संभाल लूँगा, पापा। -अच्छा। ठीक है।
देखो, मैं बेली-जेरे की शादी के बारे में तुमसे बात करना चाहता था।
किसी ने तुमसे कुछ कहा?
नहीं। मेरा इससे कोई मतलब नहीं है।
पर हम दोनों मानते हैं कि यह बेतुका है।
पता नहीं मैं इसे "बेतुका" कहूँगा, पापा। वे एक दूसरे से प्यार करते हैं।
कौनी, तुम्हें नहीं लगता होगा कि यह अच्छा विचार है।
इससे फ़र्क नहीं पड़ता कि आप या मैं इसे सही मानते हैं या नहीं।
यह उनका निर्णय है।
तुम्हें नहीं लगता कि मैं इसे रोकने के लिए कुछ कर सकता हूँ?
अगर कोशिश करोगे तो आप उसे खो दोगे।
जैसे तुम्हें खो दिया?
मैं बिल्कुल उनके जैसा बनना चाहता था।
फ़ुटबॉल, स्कूल…
मैंने वह बनने के लिए बहुत मेहनत की जिस पर उन्हें गर्व हो सके।
वह मेरे हीरो थे। जब तक मुझे पता नहीं चला कि वह असलियत में कौन था।
कॉनरैड?
हाँ, मुझे जाना है, पापा।
मुझे बस शादी तक उससे दूर रहना होगा
और फिर वह मेरे भाई की बीवी होगी, और मैं उसके बारे में वैसा नहीं सोचूँगा।
ए, माफ़ करना। मुझे नहीं पता था कि पापा आज ऑफ़िस आ रहे हैं
क्योंकि आज चार जुलाई है, पर वह आ गए,
तो मुझे कम से कम एक घंटे यहाँ रहना होगा।
सच में?
सुबह जल्दी इसलिए उठी ताकि हम छुट्टी के ट्रैफ़िक से पहले निकल सकें।
मुझे तुम्हें बस से जाने देना चाहिए था।
स्टीवन नहीं आ रहा है। वह सप्ताहांत के लिए न्यू यॉर्क जा रहा है।
ठीक है। जैसे मुझे परवाह है वह कहाँ है।
-माफ़ करना प्यारी ड्रेस बेकार गई। -ठीक है।
तुम अब भी वह बस ले सकते हो। लेना चाहोगे?
ए, मैं बहुत आभारी हूँ, ठीक है?
मैं यह तुम्हारी प्रेमिका की खुशी के लिए कर रही हूँ, तो…
तुमने उससे बात की? क्या वह पागल हो रही है?
बजट बनाना बहुत तनावपूर्ण है।
मैंने कभी नहीं सोचा था कि फ़िशर बजट की बात करेंगे।
यह मज़ेदार है।
देखो, इस समय उसके साथ बहुत कुछ हो रहा है,
पर एक बार हम कज़िन्स पहुँच जाएँगे तो वह ठीक हो जाएगी।
पर, इस सप्ताहांत तुम हमारे सेवक हो। तो, उम्मीद है कि तुम यह जानते हो।
तुमने कहा था स्टीवन शहर से बाहर है, वह न्यू यॉर्क में है।
शायद उसने सुना होगा कि पापा ऑफ़िस में हैं।
वह नकली शिव रॉय कौन है?
डैनीज़। वह और स्टीवन हमेशा इस बात पर लड़ते रहते हैं कि ऑफ़िस में किसका ज़ोर है।
हम दोनों जानते हैं तुम नहीं हो।
वह टेलर है।
ठीक है, हाँ, जो भी होने वाला है मैं उससे बहुत दूर जा रही हूँ।
तुम यहाँ क्या कर रही हो?
यह मुझे कज़िन्स तक ले जा रही है।
बाद में मैसेज करता हूँ।
-ठीक है, मैं डंकिन में रहूँगी। -ठीक है।
तो, तुम… तुम कज़िन्स जा रही हो?
हाँ। बेली और मैं शादी की योजना बनाने वाले हैं।
अच्छी बात है।
तुम कैसी… तुम कैसी हो?
मैं अच्छी हूँ।
-अच्छा है। -मैं ठीक हूँ…
और… मेरी माँ की मदद करने के लिए शुक्रिया।
तुमने यह कैसे किया? मतलब, तुमने पैसे का जुगाड़ कैसे किया?
ओन्लीफ़ैन्स, यार।
मैं मज़ाक कर रही हूँ।
-मैं तुम्हारा साथ देता… -मज़ाक कर रही हूँ।
…किसी भी तरह से। मैं फ़ैन हूँ। तुम्हारा ओन्लीफ़ैन…
तुमने न्यू यॉर्क के लिए जो पैसा बचाया था, उसका इस्तेमाल किया है न?
शैतान का नाम लो शैतान हाज़िर।
बेली की ब्राइडल शावर में मिलते हैं?
भगवान। हाँ, मुझे आना पड़ेगा?
कमीने मत बनो।
मैं कमीना नहीं हूँ।
ए! तुम लोग निकल गए?
ठीक है, मुझे मारना मत, पर इस सप्ताहांत कज़िन्स नहीं आ सकती।
टेलर! तुम्हारी ज़रुरत है। पता नहीं क्या कर रही हूँ।
मुझे पता है, मुझे बहुत अफ़सोस है। हमारा सैलून निरीक्षण आज हो रहा है।
मेरी माँ ने कहा कि वह अकेले ही यह कर सकती हैं, पर बस…
वह हो ही नहीं सकता। मेरा नाम भी आवेदन पर है।
कोई बात नहीं।
मेरी चिंता मत करो।
मुझे बहुत अफ़सोस है। वादा करती हूँ तुम्हारा शावर शानदार होगा।
इससे याद आया। स्टीवन शावर में आ रहा है।
पक्का उसके वहाँ होने से कोई एतराज़ नहीं?
हाँ, मतलब, वह तुम्हारा भाई है, और सह-बेस्ट मैन है।
मैं तुम्हारी मेड ऑफ़ ऑनर हूँ। हमें साथ मिलकर काम करना होगा।
रुको, अगर स्टीवन और मैं बाहर हैं, तो क्या इसका मतलब है कि
चार को तुम, जेरेमाया और कॉनरैड ही होगे?
हाँ। हाँ, मुझे लगता है।
कॉनरैड के साथ कैसा चल रहा है?
पूरे हफ़्ते नहीं मिला।
मैं हर फोन बैंकिंग शिफ्ट कर रही हूँ,
और वह शादी में मदद के लिए घर में काम कर रहा है।
-सच में? -हाँ।
अजीब है। वह कब जा रहा है?
उसने बताया नहीं।
रुको। मुझे जाना होगा, मेरी माँ मुझे लगातार फ़ोन कर रही हैं।
किसी चीज़ की ज़रूरत हो तो कॉल करना।
ठीक है। बाय।
ए, होने वाले जेठ जी।
-तुमने मुझे डरा दिया। -माफ़ करना।
तुम वाकई… बहुत व्यस्त लग रहे हो।
हाँ, मैं…
यह तुम्हारा नाश्ता है?
हाँ। और यह आखिरी है, माफ़ करना।
नहीं, बस, मैंने सीरियल बाहर रखे थे और फलों के कटोरे में फल हैं…
हाँ। मैं बिना पूछे तुम्हारा सामान नहीं लेना चाहती थी।
तो फिर तुमने पूछा क्यों नहीं?
मुझे मौका ही नहीं मिला।
तुम घर के काम में इतने व्यस्त थे।
वैसे, हम इसकी सराहना करते हैं।
मतलब, मैं बस… मुझे पता नहीं था तुम इतने काम के हो।
मतलब, मुझे आश्चर्यचकित नहीं होना चाहिए,
तुम हमेशा चीज़ों को अलग-अलग करते थे यह समझने के लिए कि वे कैसे काम करते हैं।
मैं ज़्यादा कुछ नहीं कर रहा और शायद घर जैसा पहले था
उससे भी बुरा बना रहा हूँ, तो…
मुझे ऐसा नहीं लगता।
तो, तुम वापस कैलिफ़ोर्निया कब जा रहे हो?
मतलब, यह बुरा है कि तुम शादी तक नहीं रुक सकते।
हाँ, बस, मेरे काम को मेरी ज़रूरत है। मुझे…
हाँ, जेरे मुझे बता रहा था। तुम बहुत उत्साहित होगे।
हाँ…
मुझे छत पर वापस जाना है, पर जो भी मैं खरीदूँ, तुम उसमें से ले सकती हो।
ठीक है।
यार, तुम्हारे पापा कब जा रहे हैं?
मुझे नहीं पता, स्टीवन । उनसे पूछो।
रुको, तुम्हें जल्दी जाना था न?
हाँ, कज़िन्स जाने वाली ट्रेन 45 मिनट में आती है। बहुत समय है।
हे भगवान। तुम वैसे इंसान हो जो बोर्डिंग शुरू होने पर
हवाई अड्डे पर आता है, है न?
तुम वैसी इंसान हो जो दो घंटे पहले आता है?
घरेलू के लिए नियम दो घंटे है, और अंतरराष्ट्रीय के लिए तीन, तो…
हे भगवान, तुम हवाई अड्डे पर जल्दी पहुँचती हो।
ठीक है, और? उड़ान के लिए कभी देर नहीं हुई तो…
मुझे भूख लगी है।
बिग डी के साथ तुम्हारी काम पर जो भी लड़ाई चल रही है
यह बहुत सेक्सी है, है न?
नहीं, तुम पागल हो। नहीं।
-पागल? -हाँ।
चलो भी। वह सुंदर है, तुम्हें चाहती है। तुम्हें यह कैसे नहीं दिख रहा?
क्योंकि देखने को कुछ नहीं है। नहीं।
पता नहीं क्यों।
तुम जो कह रहे हो वह मुझे पसंद नहीं।
हाँ, नहीं, देखो, टेलर और मैं अब बस दोस्त हैं। ठीक है?
मैंने टेलर के बारे में कुछ नहीं कहा, पर…
-तुम पागल हो। -डैनीज़ से डेट के लिए पूछते क्यों नहीं?
यार।
मुझे पता था कि यह बकवास है।
क्या बकवास है?
पता है, स्टीवन, यह…
बस, यह स्टारकाडेक्स वाली डील।
हाँ, यह बेवकूफ़ी है। कम से कम हमने उन्हें बताने की कोशिश की।
हाँ, यह हमारी गलती नहीं है कि कोई हमारी बात नहीं सुनता।
शायद बुढ़ापे ने उनके कान कमज़ोर कर दिए हैं… एडम!
मुझे यह शर्ट पसंद है। बहुत कड़क है। वाह।
मुझे पता है कि सब जा रहे हैं पर मैं चाहता हूँ कि तुम में से कोई एक आखिरी काम करे।
-हाँ, बेशक। -समझ गए।
ठीक है। स्लैक देखो। ज़्यादा देर नहीं लगेगी।
हाँ, वह चाहते हैं कि हम हाल की रेवेन्यू रिपोर्ट पर नज़र डालें…
और किसके लिए, स्टारकाडेक्स।
ठीक है। आसान लगता है। तुम यह कर सकते हो?
अतिरिक्त काम को मना कर रही हो?
-हाँ, मुझे कहीं जाना है। -ठीक है, मुझे भी।
हे भगवान! मुझे तुमसे नफ़रत है। ठीक है। मैं यह कर लूँगी।
नहीं। अब, मुझे बुरा लग रहा है। चलो भी।
ठीक है, दोस्तों, सुनो, मैं कर लूँगा।
अकाउंटिंग ने दो बार देख लिया है। जाओ।
-पक्का? -हाँ।
मैं बाद की ट्रेन पकड़ लूँगा,
और मैं उन्हें प्रभावित करने की कोशिश कर रहा हूँ, तो, तुम मुझ पर एहसान ही करोगे।
अच्छा, ठीक है।
फ़िशर, अगर तुम्हें एक घंटे से ज़्यादा लगा, तो तुम कुछ गलत कर रहे हो।
जी हाँ, कप्तान।
कोई परेशानी हो तो मुझे फ़ोन करना।
नहीं, मैं ठीक हूँ।
बेली - जेरे जल्दी करो!!! 25 प्रतिशत की छूट आज खत्म हो जाएगी!!
निमंत्रण!!! जूते
जेरेमाया काम पर अटक गया, मेरे बिना शुरू करो
-ए, कॉनरैड? -हाँ।
तुमने कार की चाबियाँ देखी? मुझे…
मैं बाहर जाने वाला था।
मैं साथ चल सकती हूँ?
क्योंकि मुझे शादी के लिए कुछ सामान लेना है और…
जेरे को आना था, अब वह नहीं आ रही और जेरे काम पर अटक गया है तो…
मतलब, मैं जल्दी करूँगी। मेरे लौटने पर तुम ले सकती हो।
मुझे साथ नहीं ले जा सकते?
कोई बात नहीं, ठीक है। मैं साइकिल ले जाऊँगी।
धत्।
जब बेली को किसी चीज़ में मदद चाहिए,
तो ऐतिहासिक रूप से मेरा पहला विचार रहा है, "मैं इसे कैसे सुधारूँ?"
रुको! मेरे लिए रुको।
कॉनरैड!
-कॉनरैड। -चलो भी, कॉनरैड। चलते हैं।
वह बहुत धीमी है।
दोस्तो, एक मिनट उसका इंतज़ार करते हैं, ठीक है?
नहीं, चलो, कॉनरैड।
फिर मिलते हैं।
यहाँ आओ। तुम मेरी साइकिल चला सकती हो।
नहीं, कोई बात नहीं।
नहीं, सच में। तुम चला सकती हो। मुझे तुम पर भरोसा है।
पक्का?
पक्का। तुम वहाँ बहुत जल्दी जाओगी और मैं तुम्हारे पीछे भागकर आऊँगा।
ठीक है।
वादा करो तुम छोड़ोगे नहीं।
मैं वादा करता हूँ।
अब तुम छोड़ सकते हो।
ए, बेली…
रुको।
अब उसकी मदद करना मेरा काम नहीं है।
-ऐसा नहीं करेंगे? -जो भी है।
ठीक है, सर, क्या आप अपना सिर मेरे कंधे पर नहीं रखेंगे?
शुक्रिया।
डैनीज़?
-कॉन्कलिन। -हैलो।
कहाँ जा रही हो?
न्यू यॉर्क।
बढ़िया। मैं भी।
अगली सूचना तक इस ट्रेन को वेस्टरली में रोका जाएगा।
हे भगवान! पहले ही एक घंटा देर हो चुकी है।
ठीक है। क्या… न्यू यॉर्क में क्या है?
चिंता मत करो।
-ठीक है, बढ़िया। -धत्।
मुझे सिग्नल नहीं मिल रहा। जेरे ने कुछ बताया?
नहीं। मुझे यकीन है कि वह कर लेगा।
तुम्हें उसे छोड़ना नहीं चाहिए था।
ठीक है, तुमने भी उसे छोड़ दिया, तो…
ठीक है, हमें उसे छोड़ना नहीं चाहिए था।
"हम।" पहले तुमने "तुम" कहा।
-"तुम्हें नहीं छोड़ना चाहिए था," तो… -हे भगवान। जो भी है।
ठीक है। बढ़िया।
बिली जोएल ने 70वें जन्मदिन के लिए यही केक चुना था।
-वाह। -हाँ।
हमारा एक ख़ास ग्राहक बेस है।
तुम किसके लिए खरीदारी कर रही हो?
खुद के लिए।
मैं सोच रही थी, कि क्या आप लोग मिरर ग्लेज़ केक बनाते हैं?
बेशक।
बढ़िया है। मेरा प्रेमी चाहता है कि दो-स्तर का डार्क चॉकलेट केक हो
जिसमें रास्पबेरी कूलिस भरी हो और ऊपर एक मिरर ग्लेज़ हो।
तुम्हें ककाओ कितना डार्क चाहिए? सत्तर प्रतिशत? अस्सी प्रतिशत?
शायद सत्तर प्रतिशत।
और यह कितने लोगों के लिए है?
ज़्यादा नहीं। हमने शादी में सिर्फ़ 30 लोगों को बुलाया है, तो…
वह कितने का होगा?
मिरर ग्लेज़ अपचार्ज और डिलीवरी के साथ, 750 डॉलर।
मेरा मतलब, यह जन्मदिन है। जन्मदिन है।
मैंने… पता नहीं मैंने शादी क्यों कहा। यह…
यह जन्मदिन है। वह कितने का होगा? मतलब…
सात सौ पचास डॉलर।
ठीक है, हाँ।
शुक्रिया।
मुझे… मुझे बस… अपने दोस्त से इस बारे में बात करनी होगी।
-पूरा समय लो। -हाँ।
बेकरी में हूँ, तुम्हारे पास केक के बारे में बात करने का समय है?
यह बेहतरीन स्टोर है।
नहीं कर सकता। पापा के लिए एक काम कर रहा हूँ।
चॉकलेट कपकेक कितने का है?
ठीक है, बढ़िया।
तुम्हें भी। बाद में बात करते हैं। बाय।
मुझे लगा था कि तुम पहले ही कज़िन्स के लिए निकल चुके होगे।
हाँ, मैं यह खत्म होते ही यहाँ से निकलने वाला था, पर…
आंकड़े सही नहीं लग रहे हैं
और मैं हर फ़ॉर्मूला आज़मा चुका हूँ, पर मैं… मैं बस…
-मैं नहीं कर सकता। -ठीक है। कोई बात नहीं।
मुझे देखने दो।
यह तुम्हारी गलती नहीं है। डैनीज़ को जाने से पहले इसे करना चाहिए था।
हाँ।
धत्।
चलो, मैं तुम्हें छोड़ दूँगा।
तुम व्यस्त हो, याद है? मैं साइकिल पर आ जाऊँगी।
इन सब चीज़ों के साथ नहीं चला पाओगी।
यह परेशानी भरी होगा। बाइक कार में फ़िट नहीं होगी।
सीटें नीचे हैं।
ठीक है, मैं चलाती हूँ। बैग ले लो, मैं बाइक ले लूँगी।
ठीक है।
ये शादी के निमंत्रण के लिए हैं?
हाँ।
टेलर ने कहा कि मुझे उन्हें हाथ से रद्द करना होगा।
इसका जो भी मतलब है।
रद्द तब करना होता है जब डाकघर स्टाम्प पर निशान लगाता है
ताकि इसे दोबारा इस्तेमाल न किया जा सके और हाथ से इसलिए करना होता है
जिससे लिफ़ाफ़ा खराब न हो।
तुम्हें यह कैसे पता?
मैं स्टाम्प इकट्ठा किया करता था, याद है?
हाँ, मैं भूल गई थी।
तुम उन्हें लेकर बहुत गंभीर थे।
याद है जब जेरे ने पोस्टकार्ड भेजने के लिए एक चुराया था,
और तुम इतने गुस्से में थे कि रोने लगे थे?
वह एक अनमाउन्टेड मिंट जॉर्ज वाशिंगटन रेड था।
अगर… वह बहुत ही दुर्लभ स्टाम्प है।
भगवान, मैं गीक था।
-नहीं, तुम नहीं थे। -मैं था।
मैंने स्टाम्प्स इकट्ठा किए। मुझे प्राचीन विश्वकोश का जुनून था।
मिडिल स्कूल में, मैंने एक रिंग-बियरर सबरेडिट होस्ट किया था।
क्या?
यह "लॉर्ड ऑफ़ द रिंग्स" के बारे में था।
ठीक है। हाँ, नहीं, तुम निश्चित रूप से गीक थे, मैं अपनी बात वापस लेती हूँ।
हाँ…
अगर हम एक बार और रुकें तो कोई समस्या तो नहीं?
बस मना कर दो। तुम कर सकते हो।
बस, ज़्यादा से ज़्यादा दस मिनट।
प्लीज़?
हाँ। कोई बात नहीं।
हाँ। ठीक है, शुक्रिया।
कमज़ोर।
स्वागत है।
हैलो।
वाह, ये बहुत सुंदर हैं।
ये इस सप्ताहांत एक शादी के लिए हैं।
तो… आपके लिए क्या कर सकती हूँ?
एक कार्यक्रम कर रही हूँ।
ठीक है। मुझे अपने समारोह की वाइब के बारे में बताएँगी?
यह कुछ खास नहीं है। बस समुद्र तट पर एक पार्टी है।
ओर्किड्स कैसे रहेंगे? हवाई से हर हफ़्ते आते हैं।
यह हमारे बजट से बाहर हो सकते हैं।
तुम्हारा बजट क्या है?
कम। बहुत कम।
हाँ।
लाल फूल कैसे रहेंगे? क्या ये बहुत महंगे हैं?
मुझे लाल फूल बहुत पसंद हैं। मेरी माँ की शादी के गुलदस्ते में थे।
तो यह एक शादी है।
माफ़ करना।
हाँ। बहुत छोटी, बहुत ही आम सी शादी।
आपको सही एस्टीमेट देने के लिए मुझे कुछ और जानकारी चाहिए होगी।
हाँ, ज़रूर। खैर…
हमें चार फूलों की व्यवस्था चाहिए होगी और फिर, दो गुलदस्ते।
एक मेरे लिए और एक मेरी मेड ऑफ़ ऑनर के लिए।
दुल्हन और दूल्हे की माँओं के लिए कोर्सेज चाहिए?
नहीं, हमें उनकी ज़रूरत नहीं है।
और आपको?
आपको अपने लिए और अपने साथियों के लिए बुटोनियर चाहिए?
-नहीं। -नहीं।
मैं दूल्हा नहीं हूँ।
हाँ, यह… यह दूल्हे का भाई है।
शादी के लिए कम से कम 5000 का बजट होना चाहिए।
पाँच… 5000 डॉलर?
यकीन मानिए, हमारी कीमतें प्रतिस्पर्धी हैं।
क्या आप हमें दो सेकंड दे सकते हैं?
ठीक है, अगर… अगर तुम… मेरी माँ के हाइड्रेंजिया का इस्तेमाल करो तो?
वे कम से कम उतने अच्छे हैं तो हैं जितने इनके हैं।
शायद ज़्यादा अच्छे हैं। और वे 5000 डॉलर के नहीं हैं।
ठीक है, हाँ।
-क्या यह ठीक है? -समय देने के लिए शुक्रिया।
-चलो यहाँ से निकलते हैं। -शुक्रिया।
तुम खाकर नहीं देखोगी?
हाँ। ज़रूर।
क्या?
इज़ाबेल कॉनक्लिन कपकेक खाने को बेताब नहीं है? तुम कौन हो?
बुरा नहीं है।
अच्छा?
यह 70 प्रतिशत ककाओ है, यह 80 प्रतिशत ककाओ है।
क्या अंतर है?
सच में, मुझे नहीं पता।
मुझे दूध वाली चॉकलेट पसंद हैं। वैसे भी कोई फ़र्क नहीं पड़ता
क्योंकि हम उस जगह से केक नहीं खरीद सकते।
तो, मुझे लगता है कि हम स्टॉप एंड शॉप से एक शीट केक लेंगे।
ठीक है, खैर… ऐसा मत करो। अगर तुम…
अगर तुम एक परत लो तो,
मिरर ग्लेज़ भाड़ में जाए,
तुम बस…
सामान्य दूध चॉकलेट फ्रॉस्टिंग ले लो।
वे जो भी बकवास सा ककाओ बेच रहे हैं उससे तो सस्ता होना चाहिए।
और फिर, डिलीवरी के बजाय, मैं लेने आ जाऊँगा।
जेरेमाया
ए! क्या तुम रास्ते में हो?
ए, बेल्स। नहीं।
बुरी खबर है।
मैं दफ़्तर में फँसा हूँ, और शायद देर रात तक कज़िन्स नहीं आ पाऊँगा।
सच में?
पता है। यह घटिया है।
जेरे, हमें आज माइकल्स जाना था।
इस सप्ताहांत, मैं वादा करता हूँ।
मेरे पापा का यह काम बहुत मुश्किल हो गया है।
उनका चार जुलाई से पहले का प्रमोशन आज खत्म हो जाएगा।
मैं… मैं ऐसे ही नहीं आ सकता।
अच्छी खबर है। शायद हम तुम्हारी पसंदीदा बेकरी से केक ले सकते हैं।
बढ़िया। दो-स्तरों का मिरर ग्लेज़?
योजना में थोड़ा बदलाव है।
एक-टियर का चॉकलेट केक कैसा रहेगा जिसमें दूध चॉकलेट फ्रॉस्टिंग हो,
कोई ककाओ नहीं, पर रसभरी कूलिस रख सकते हैं।
बेली, ककाओ एक बीज है। चॉकलेट इसी से बनती है।
देखो, स्वाद की पूरी रूपरेखा डार्क चॉकलेट की कड़वाहट और रास्पबेरी की
मीठी टार्टनेस पर निर्भर करती है।
केक मेरी चीज़ है, और तुमने कहा था हम दोनों एक चीज़ लेंगे।
हाँ। मुझे पता है कि मैंने यह कहा था, पर हमें बस असलियत का सामना करना होगा।
मतलब, हम केक पर 750 खर्च नहीं सकते।
फिर कार्ड से खरीद लूँगा और बाद में दे दूँगा।
-जेरे… -ए।
ए, मुझे जाना है। ठीक है?
मुझे यकीन है कि जेरे यहाँ आने को बेताब होगा।
मुझे पता है कि माइकल्स न जाने के कारण परेशान होना बेवकूफ़ी है…
और मुझे पता है वह तुम्हारे पापा की कंपनी में घिस रहा है…
पर मैं बस… मैं यहाँ उन चीज़ों के बारे में फैसले करने के लिए फँसी हूँ, जिनकी…
मैं ज़्यादा परवाह नहीं करती और जिनका हम खर्च भी नहीं उठा सकते।
ऐसा मत करो।
और मैं…
मेरे लिए यही मायने रखता है कि एक-दूसरे के प्रति प्रतिबद्धता ज़ाहिर करें,
उन लोगों के सामने जिनसे हम प्यार करते हैं।
ज़्यादातर के सामने।
ऐसा मत करो।
मुझे बस लगता है कि मैं…
मैं यह सब अकेले झेले जा रही हूँ।
और मैं यह सब अकेले कर रही हूँ।
फिर, भाड़ में जाए, हम माइकल्स जाएँगे।
सच में? तुमने तो कहा था तुम्हें घर जाना है।
हाँ। छत कल भी वहाँ होगी।
और ये कूपन खत्म हो जाएँगे। चलो। चलो कॉर्पोरेट अमेरिका को लूटते हैं।
ठीक है।
मेरी तो लग गई।
यकीन नहीं होता किसी ने इसे नहीं पकड़ा।
ये नंबर उनकी शुरुआती कमाई की रिपोर्ट से मेल नहीं खाते।
तो उन्होंने अपनी कमाई के बारे में झूठ बोला?
मैं अकाउंटिंग वालों को और फ़ोरेंसिक विश्लेषण करने को कहूँगा,
पर यह अच्छा नहीं है।
क्या मैं अकाउंटिंग टीम को फ़ोन करूँ? मैं कर सकता हूँ।
नहीं, सब छुट्टी पर हैं। मैं उन्हें सोमवार को काम पर लगाऊँगा।
अच्छा काम किया, बेटा।
अब जाओ और निकल जाओ। मुझे पता है बेली कज़िन्स में इंतज़ार कर रही है।
उम्मीद है वह मुझसे ज़्यादा नाराज़ नहीं होगी।
पता है, आजकल तुम मुझे प्रभावित कर रहे हो।
यहाँ काम पर और घर पर।
तुम खाना पकाते हो, घर का अपना हिस्सा साफ़ रखते हो।
बेली भाग्यशाली लड़की है।
शुक्रिया, पापा। आपकी राय मेरे लिए बहुत मायने रखती है।
सुनो, मुझे पता है लॉरल शादी को लेकर खुश नहीं है,
पर अगर तुम पक्का कर चुके हो,
तो तुम्हें और बेली को मेरा समर्थन है।
शुक्रिया, पापा।
हाँ। यह क्लब में करते हैं।
आखिरकार उस सदस्यता के पैसे का कुछ तो फ़ायदा होगा।
दरअसल, बेली घर पर इसे करने के बारे में सोच रही थी।
नहीं, मैं अब इसका भुगतान कर रहा हूँ,
तो अब वहाँ करने की ज़रूरत नहीं है।
मुझे यकीन है वह खुश होगी।
हाँ।
मुझे… मुझे नहीं पता कि मैं क्या कहूँ।
तुमने बहुत कुछ झेला है। और तुम लोगों को खुश रहने का हक है।
हम सबको है।
शुक्रिया।
जाने से पहले मैं इसे रिपोर्ट में डाल दूँगा।
बढ़िया।
तो, जीआरई…
क्या हुआ?
मैंने तुम्हें तैयारी करते देखा।
और मुझे पिछला क्रिस्मस याद है,
तुम मनोविज्ञान के लिए स्नातक स्कूल जाने की बात कर रही थी।
तुमने तय किया कि किस पर ध्यान देना चाहती हो?
खेल मनोविज्ञान।
हाँ। मैं घूम फिर कर इस पर आ गई।
पिछले साल, जब मेरे घुटने में चोट लगी थी और मुझे टीम छोड़नी पड़ी…
मेरे कोच ने मुझे टीम मनोचिकित्सक से बात करने को कहा।
इससे वाकई मदद मिली, और मुझे लगा कि शायद मैं यह करना चाहती हूँ।
यह तो कमाल की बात है।
तुम्हारा घुटना कैसा है?
यह अच्छा है। बेहतर है।
मैंने भी एक थेरेपिस्ट से मिल रहा हूँ।
वह घबराहट के दौरों को संभालने में मेरी मदद कर रहे हैं।
वाह। वह…
यह बहुत बड़ी बात है, यह बढ़िया है।
तुम बस… लगता है कि तुम… तुमने सब कुछ समझ लिया है।
मतलब, कैलिफ़ोर्निया में तुम्हारा जीवन, तुम्हारा करियर।
तुम बड़े हो गए हो।
पता है, तुम भी बहुत बदल गई हो।
-अच्छा? -हाँ।
कैसे?
पहली बात, तुम अब बुरी ड्राइवर नहीं रही।
मैं दरअसल कभी बुरी ड्राइवर नहीं थी।
यह गलत है।
अब तुम हील्स पहनती हो।
तुमने श्रद्धांजलि में हील पहन रखे थे।
अब मैं एक असली महिला हूँ।
फिर भी नाखून खाती हो।
तुम बिल्कुल नहीं चूकते।
हाँ!
चलो भी।
कोई गेम खेल रही हो?
तुमसे कोई लेना-देना नहीं है।
अगर तुम अपना दिखाओगी तो मैं अपना दिखाऊँगा।
वैसा नहीं है…
माफ़ करना, मेरा वह मतलब नहीं था। वह…
डील।
ठीक है। हाँ।
ठीक है। यह लो।
हे भगवान। यह क्या बकवास है? मधुमक्खी सिम्युलेटर? कितनी नर्ड हो।
-तुम भी कम नहीं हो। -हाँ।
क्या, तुमने इसे स्टीम से लिया है? ग्राफ़िक्स बहुत अच्छे हैं।
दरअसल, मैंने बनाया है।
यह तुमने बनाया है?
हाँ।
हाँ, दरअसल, यह मेरी सीनियर थीसिस थी।
दुर्घटना के बाद मैं इसे फिर से
देख रहा था…
पता नहीं, यह कुछ नहीं से कुछ बनाने जैसा है।
यह अलग है, पता है?
हाँ। दरअसल, मुझे पता है।
माइकल
ठीक है। ये दोनों हरीकेन फूलदान सेल पर हैं।
कौन सा ज़्यादा अच्छा है? बड़ा या मीडियम?
शायद बड़ा वाला।
ठीक है। बढ़िया। मैं भी वही चुनने वाली थी। बेहतरीन।
एक सेकंड के लिए, मैं… मैं भूल गया था कि मैं उससे शादी नहीं कर रहा हूँ।
ए, इसमें कितना समय लगेगा?
ज़्यादा समय नहीं।
माफ़ करना कि तुम मेरे साथ यह कर रहे हो। पता है यह बकवास है।
नहीं, ऐसा नहीं है। यह बकवास नहीं है।
हम खत्म कर सकते हैं और इसके पैसे दे सकते हैं।
क्या? नहीं, मतलब, हम इतनी दूर आए हैं, और एक बड़ी सेल चल रही है।
तो चलो एक पूरा घूमते हैं। देखते हैं कि क्या चल रहा है।
ठीक है।
मतलब, इन्हें देखो।
छोटे से नकली फूल और माला। ये अच्छे हैं।
दरअसल, ये बहुत प्यारे हैं। शायद बरामदे के लिए?
-क्या तुम… तुम गंभीर हो? -हाँ।
हाँ। मतलब… पता है? ये… ठीक हैं।
ठीक है? बढ़िया नहीं, पर ठीक हैं।
हाँ, ये 8.99 डॉलर के हैं। और 20 प्रतिशत की छूट है।
हाँ। ठीक है। मतलब, वैसे भी हवाई के ऑर्किड किसे चाहिए, है न?
मैं वही कह रहा हूँ।
ठीक है। शायद कुछ सूरजमुखी के।
-तुम गलत नहीं हो सकते। -देखते हैं। मुझे देखने दो…
सुंदर हैं। है न?
बिल्कुल सही।
ठीक है।
ठीक है, यह काम कर रहा है, यह अच्छा है।
मैं संभाल लूँगा।
आज मेरे साथ यह करने का शुक्रिया।
मुझे खुशी है कि तुमने गर्मियों की छुट्टी ले ली
और कज़िन्स में रुक गए।
जब से मैं उसे जानता हूँ,
मैंने बेली के सामने कमज़ोर दिखने से परहेज़ किया है।
जब हम बच्चे थे, तब से मेरी माँ कहती थीं कि वह मुझे बेहतरीन समझती है।
वह बेवकूफ़ी थी पर मैंने उसके लिए वही बनने की कोशिश की।
शायद वह मेरी गलती थी।
मैंने इन गर्मियों में छुट्टी लेने का फ़ैसला नहीं किया। मुझे निकाल दिया गया।
क्या?
हाँ।
जिस दिन स्टीवन की दुर्घटना हुई, मैं ध्यान नहीं दे सका और गड़बड़ कर दी।
नहीं। हे भगवान। क्या मुझे टेलर को उस दिन फ़ोन करने को नहीं कहना चाहिए था?
नहीं। यह… मुझे खुशी है कि तुमने किया।
और तुम सही थी।
और डॉ नमाज़ी ने मुझे नौकरी से निकालकर सही किया।
तुम्हें पता है न कोई परफ़ेक्ट नहीं होता? तुम भी नहीं।
यकीन करो, मुझे पता है।
उस दिन काम पर, मुझे इतना डर लग रहा था कि मैं गड़बड़ कर दूँगा।
और फिर मैंने कर ही दी।
क्या पता? मैं शायद डॉक्टर बनने के लिए नहीं बना।
शायद नहीं।
या शायद तुम्हें बस इतना हिम्मत दिखानी होगी और ये रोना-धोना बंद करना होगा।
सच में। एक दुनिया है जहाँ काम से निकाला जाना
तुम्हारे लिए सबसे अच्छी बात है।
मुझे नहीं पता।
खैर, जेरे ने बताया कि तुम्हारे सलाहकार ने कहा था कि अधिकतर पहले साल वाले
वापस आने से पहले गर्मियों की छुट्टी लेते हैं।
-हाँ। खैर, मैं नहीं… -हाँ। तो फिर,
तुम वहीं हो जहाँ तुम्हें होना चाहिए था।
कभी-कभी गलतियाँ करोगे। यह बस ज़िंदा होने का हिस्सा है।
और तुम्हें हर समय हीरो बनने की ज़रूरत नहीं है।
शायद तुम्हें और तुम्हारे थेरेपिस्ट को आगे उसी पर काम करना चाहिए।
-तुम्हारा हीरो कॉम्प्लेक्स। -मुझे हीरो कॉम्प्लेक्स नहीं है।
ठीक है, शायद मैं उस पर कुछ समय बिताऊंगा।
शायद मैं सबको चकित कर दूँ। शायद मैं मेडिकल स्कूल छोड़ने वाला बन जाऊँ।
प्लीज़। एक दिन तुम मास जनरल में ऑन्कोलॉजी विभाग चला रहे होगे।
सच कहूँ तो, पता नहीं मैं वापस बोस्टन आना चाहता हूँ या नहीं।
तुम्हें कैलिफ़ोर्निया इतना पसंद है?
नहीं। मुझे यह पसंद है कि यह कितनी दूर है।
हाँ, यह ठीक है। मुझे पसंद है।
इतनी दूर जाना और नई शुरुआत करना कैसा था?
यह डरावना था।
कभी-कभी अकेलापन महसूस होता था।
पर पहली बार प्रशांत महासागर पर सूरज ढलते हुए मैं कभी नहीं भूलूँगा।
मुझे लगा कि यह बहुत अजीब था।
पूर्व की जगह पश्चिम की ओर देखना अजीब लग रहा था।
जैसे… मैं किसी और ग्रह पर था।
जैसे कुछ भी संभव था।
मुझे ऐसा अनुभव कभी नहीं हुआ।
मैं कभी… घर से दूर नहीं रही हूँ।
तुम यह कर सकती हो।
कुछ समय के लिए, मुझे लगा मैं पेरिस में पढ़ाई कर सकती हूँ।
खैर, स्कूल खत्म करने के बाद भी यह संभव होगा।
हाँ।
शायद जेरे और मैं अगली गर्मियों में हनीमून पर जाएँ।
मुझे भूख लगी है। कहीं रुककर कुछ खाने के लिए ले चलें?
-मैंने चिकन को ठंडा कर दिया। -चिकन। हाँ।
पता है, मैंने देखा था।
आड़ू
तुम रुकना चाहती हो?
नहीं, ठीक है। हम पहले ही आगे निकल चुके हैं।
पैसा टोकरी में छोड़ दें प्लीज़
ठीक है।
तुम एक लोगे?
मुझे आड़ू से एलर्जी है।
क्या? कब से?
मैंने तुम्हें पहले भी आड़ू खाते देखा है।
कम से कम पीच पाई।
हमेशा से। मतलब, मैंने पहले भी खाए हैं, पर मुँह में खुजली हो जाती है।
ठीक है। तुम्हारा नुकसान है।
हे भगवान।
यह एक बढ़िया आड़ू है।
हे भगवान।
एक और खाना नहीं चाहती
क्योंकि यह इतना अच्छा नहीं हो सकता।
इसकी जाँच करते हैं।
ठीक है।
उतना ही अच्छा था?
हाँ, यह था।
जेरे के लिए कुछ ले लेती हूँ।
मैं गाड़ी में तुम्हारा इंतज़ार करता हूँ।
मुझे जो भी लगा था कि यहाँ हो रहा था वह बस मेरे दिमाग में था।
वह और जेरे, वही सच्चाई है।
-राक्षस। हे भगवान। -मकड़ी पर कूदो।
-ठीक है, नहीं। मैं कोशिश कर रही हूँ। -करो।
-हाँ! बढ़िया। -हाँ? है न?
हाँ। नहीं, यह वाकई शानदार है।
रुको, क्या?
-माफ़ करना। -नहीं, ठीक है।
लगता है स्टारकाडेक्स डील खतरे में है।
धत् तेरे की। सुंदर लड़के ने इसे पकड़ लिया?
रुको… वह जितना लगता है उससे ज़्यादा होशियार है।
खैर, टूटी हुई घड़ी भी दिन में दो बार सही होती है, तो…
वाह। मुझे पता था… मुझे यह पता था। वे बहुत संदिग्ध थे। हे भगवान।
ठीक है। हम यह जानते थे। हैलो।
-हाँ। -हाँ।
माफ़ करना। तुम सही हो।
-हाँ। -बिल्कुल। हम।
कुछ पलों में अगला स्टॉप आ रहा है। हम न्यू यॉर्क शहर के, पेन स्टेशन पर होंगे।
कृपया अब अपना सामान इकट्ठा करें।
फिर से, न्यूयॉर्क शहर…
तो, मैं उत्तर पूर्वी गेमिंग सम्मेलन में जा रही हूँ।
मुझे लगता है तुम भी वहीं जा रहे हो।
कैसे पता चला?
क्या यह मेरा खतरनाक प्रोग्रामिंग कौशल था, वह सच में…
हाँ। हाँ, वह और यह तथ्य कि मैं पिछले कई घंटों से तुम्हारे
फ़ोन के नोटिफ़िकेशन देख रही थी, तो…
तुम बाहर जाने की कोशिश में हो, है न? अब और ब्रेकर नहीं।
मेरा मज़ाक मत उड़ाओ…
नहीं।
दो हफ़्ते पहले लगभग मर गया था।
तो, अब सोच रहा हूँ कि मैं अपना समय क्यों बर्बाद कर रहा हूँ कुछ ऐसा करते हुए…
जिससे मुझे कोई फ़ायदा नहीं, समझी?
हाँ। हाँ, मैं समझ रही हूँ।
यहाँ आने के लिए मैंने बहुत मेहनत की है।
मैं अपने परिवार में कॉलेज जाने वाली पहली इंसान हूँ।
तो, मैं इसी के लिए काम कर रही थी और मुझे इससे नफ़रत है।
पता है क्यों?
क्योंकि यह काफ़ी नहीं है।
मैं बहुत कुछ कर सकती हूँ।
अब आ रहा है, न्यूयॉर्क, पेन स्टेशन।
यह इस ट्रेन का आखिरी और अंतिम स्टॉप है।
अपनी सुरक्षा के लिए, कोच की बॉडी में रहें…
-यह होना चाहिए। -…जब तक कि ट्रेन
पूरी तरह से न रुक जाए।
एक बार फिर, यह ट्रेन का आखिरी और अंतिम स्टॉप है।
तो, तुम… तुम जाविट्स सेंटर तक टैक्सी में साथ चलना चाहोगे?
हाँ। मुझे अच्छा लगेगा। हाँ।
बढ़िया है। चलो।
आज लगभग गड़बड़ कर ही दी थी।
मुझे खुद को इतना करीब नहीं जाने देना चाहिए था।
पर ऐसा दोबारा नहीं होगा।
मैं सोने जा रहा हूँ।
कितनी अच्छी रात है।
ए, तुम्हें अब भी भूख लगी है?
हाँ।
हाँ, मैं खा सकती हूँ।
ए…
एक बात पूछूँ?
धत्।
हाँ।
तुम ग्रिल्ड चिकन के अलावा कुछ खाते हो?
नहीं।
मुझे बस यही पकाना आता है।
ठीक है, अगर तुम इतना चिकन खाओगे,
-तो कम से कम मुझे इसे सीज़न करने दो। -मैं सीज़न करता हूँ।
मुझे तुम पर यकीन नहीं है।
और साथ में कोई क्विनोआ नहीं, ठीक है?
क्विनोआ में क्या खराबी है?
आज रात, हम फ्राइज़ खाएँगे।
-हाँ, शेफ़। -ठीक है?
बढ़िया। ठीक है।
-शुरू करते हैं। -मैं एप्रन पहन रहा हूँ।
अरे, यार।
-पीछे। तुम्हें कहना होगा। -अगर मैं पीछे हूँ तो "पीछे"
कहने की ज़रूरत नहीं है।
-हाँ, पर तुम्हें कहना पड़ेगा। -तुमने पहले कभी कुकिंग शो नहीं देखा?
जो भी है। ठीक है, जाकर जैतून का तेल ले आओ।
-जैतून का तेल। -बढ़िया।
ठीक है, तुम चिकन संभाल रहे हो।
-पकड़ो। -नमक और काली मिर्च, कम से कम…
नहीं।
शुक्रिया।
हे भगवान। तुमने आखिरी बार कब…
-फूलों के लिए 5000 डॉलर। -एक ऑर्किड के लिए।
-एक के लिए… कुछ फूल। -सही है।
नहीं, यह पागलपन है।
मुझे नहीं पता।
-यह पागलपन है। -वह बुरी बात थी, यार, माफ़ करना।
-पर तुम… -और उसने कहा, "5000 डॉलर।"
-रुको, नहीं। तुमने गड़बड़ की। -मैंने क्या किया?
-तुमने पूरी तरह से गड़बड़ की। -कैसे?
-"मेरी माँ की शादी में लाल फूल थे।" -क्या?
-ठीक है। सबसे पहले… -यह शादी है।
याद रखने के लिए माफ़ करना…
-भाड़ में जाओ। -जो भी है।
-चुप हो जाओ। -माफ़ करना। मेरा इरादा नहीं था।
तुम इसे साफ़ करने के लिए बेताब हो रहे हो।
क्या साफ़ करने के लिए?
मैंने जो वाइन गिराई थी। तुम इसे साफ़ करने को बेताब हो।
मैंने ध्यान नहीं दिया।
खैर। देखो तो किसे…
कैलिफ़ोर्निया में कौन शांत हो गया।
हाँ, मैं सच में घबरा गया, हुह?
याद है… याद है पहले जब तुम…
-"माला।" -तुम कितनी बुरी हो।
"माला…" यह एक महान आवेग है…
मुझे कैसे पता होगा?
मैंने कभी बॉटनी क्लास नहीं ली। मैंने डॉक्टरी सीखी है।
कॉनरैड। हे भगवान… कॉनरैड!
ज़रा रुको। तुमने जो नकली फूल चुने हैं,
वे बिल्कुल मेरे घर के अतिथि बेडरूम वाले लग रहे हैं
जिन्हें बाहर फेंकने के लिए माँ से विनती करती रहती हूँ।
धत्!
हाँ, वे वैसे ही हैं।
मुझे पता है।
मुझे वह याद है।
यह चार साल पहले मार्च की बात है। पिछली बार जब बेली के घर पर था,
हमारे अलग होने से पहले।
मेरी माँ के साथ हालात बिगड़ रहे थे।
वे हमें बताने से मना कर रहे थे, पर मुझे पता था।
और मैं इसके बारे में बात नहीं कर सका, क्योंकि इससे वह सच साबित हो जाती।
तुम यहाँ क्या कर रही हो?
बेली, तुम यहाँ नहीं आ सकती। तुम्हारी माँ घबरा जाएँगी।
ठीक है, तो बस चुप रहो ताकि वह सुन न पाए।
वह चुपचाप था?
तुम क्या कर रही हो?
-बहुत ठंड है। -अंदर आ जाओ।
-तुम ठीक हो? -हाँ।
ए, प्रॉम की चिंता मत करो।
मैं सब संभाल लूँगा।
मैं उत्साहित हूँ।
मुझे पता है।
ए, सुज़ैना ठीक हो जाएँगी।
मुझे पता है।
उस समय, बेली को तब भी यकीन था कि अगर आप एक अच्छे इंसान हैं,
तो आपके साथ बुरी चीज़ें नहीं होंगी।
उस रात मैं उससे बात करना चाहता था उसे बताना चाहता था कि क्या चल रहा है,
पर मैं उसके इस विश्वास को खत्म नहीं करना चाहता था कि सब ठीक हो जाएगा।
मैं ठीक हूँ। मैं यहाँ तुम्हारे साथ बेहतर हूँ।
मैं चाहता था वह हमेशा इस पर यकीन करे।
कॉनरैड।
वह रात… वह आखिरी बार था जब हम वैसे एक साथ थे।
अगर मैंने चार साल पहले गड़बड़ नहीं की होती तो?
अगर मैंने उसे हमेशा की तरह ऐसे दूर नहीं किया होता तो क्या होता?
हम ऐसे ही साथ में कितनी बार डिनर करते?
जान, मैं घर आ गया!
जेरे, तुम आ गए!
वाह। तुम अच्छे मूड में हो।
-तुम लोगों ने खाना पकाया? -हाँ।
-तुम्हें भूख लगी है? प्लेट लगा देती हूँ। -बढ़िया।
मैं बस तुम्हें खाना चाहता हूँ।
असल में कुछ नहीं बचा है।
ओह, धत्… पर हमारे पास… आड़ू हैं।
तुम्हारे पास कोई स्ट्रॉबेरी है? मैं आड़ू खाने के मूड में नहीं हूँ।
नहीं, यार।
कोई बात नहीं।
बेल्स, मैंने कहा था कल तुम्हें माइकल्स ले जाऊँगा।
नहीं, कोई बात नहीं। कॉनरैड मुझे ले गया और हमने कूपन इस्तेमाल कर लिए।
वाह। वाह, यार। ए, तुम सबसे अच्छे सह-बेस्ट मैन हो।
और तुम चाहो तो मेरा खाना भी खा सकते हो।
नहीं। पता है क्या? मैं बेल्स के साथ साझा करूँगा।
फ्राइज़ खाने को बेताब हूँ।
नहीं। मेरे फ्राइज़ मत लो, चोर। तुम चिकन ले सकते हो।
काम कैसा है?
शानदार। हाँ। सब लोग…
वे सब सप्ताहांत की छुट्टियों पर चले गए, और इसलिए…
मुझे एक कंपनी पर रिपोर्ट खत्म करनी पड़ी
जिसके साथ हम डील करने वाले थे
और मैंने उनके आँकड़ों में गड़बड़ पकड़ ली।
-वाह! -हाँ।
हाँ। पापा बहुत प्रभावित हुए और उन्होंने मुझे निकलने से पहले कहा…
वह शादी के लिए तैयार हैं।
-सच में? -हाँ।
-हे भगवान! यह शानदार है। -बधाई हो, यार।
शुक्रिया, यार।
मैं नहाने जा रहा हूँ। बाय।
ठीक है, पर ज़्यादा समय मत लेना
क्योंकि वे आज रात आतिशबाज़ी करेंगे।
-हाँ। -हाँ।
मैं किसी को मेरे सिर पर एक बंदूक से बार-बार मारे जाना पसंद करता,
बजाय इसके कि वह उसे पूरी रात उस तरह से छुए…
मैं इसके लिए खुद से नफ़रत है।
-मुझे तुम पर गर्व है। -शुक्रिया।
तुम नहीं जानती मैंने तुम्हें पूरे हफ़्ते कितना याद किया।
यकीन नहीं होता तुम्हारे पापा मान गए।
मतलब, शायद जब मेरी माँ सुनेंगी…
हाँ, मैं… मैं भी यही उम्मीद कर रहा था।
उन्होंने यह भी कहा कि वह खर्चा उठाएँगे।
क्या हुआ? मुझे लगा कि तुम खुश हो जाओगी।
नहीं, यह बढ़िया है।
मुझे लगा कि हम यह अपने दम पर करने वाले हैं।
हाँ, हम अब भी वही करेंगे जो हम करना चाहते हैं।
वह बस इसके लिए भुगतान करेंगे।
तो, हमारे इसे घर पर करने के लिए वह तैयार हैं?
वह चाहते हैं कि हम क्लब में करें,
और ब्रेकर से कुछ लोगों को बुलाएँ।
वे लोग जो उनके लिए काम करते हैं?
हाँ। हाँ, बस उनके कुछ साझेदार, कुछ एसोसिएट्स और एक या दो क्लाइंट।
जेरे, हम उन लोगों को जानते भी नहीं।
मैं पूरी गर्मी उनके साथ काम कर रहा हूँ।
बिज़नेस सहयोगियों को बुलाना एक तरह से कॉर्पोरेट जगत में
एक जाना-पहचाना तरीका है।
ठीक है, पर हमारी शादी तुम्हारे पिता के बिज़नेस के नहीं, हमारे बारे में है।
अगर तुम नहीं चाहती तो हमें यह नहीं करेंगे।
मैं बस खुश था जब उन्होंने पेशकश की
क्योंकि ऐसा लगा कि वह मेरे साथ रिश्ता सुधारने की कोशिश कर रहे हैं।
बिल्कुल। बेशक, हम यह करेंगे।
हाँ।
और जब मैं इसके बारे में सोचती हूँ,
यह उस तरह की शादी होगी जो तुम्हारी माँ चाहती होंगी।
हाँ, यह है।
और मेरे पापा ने कहा कि उनकी सेकेट्री, केली, योजना बनाने में मदद करेगी।
वह ऐसी चीज़ों में माहिर है।
और इस तरह तुम अपनी फ़ोन बैंकिंग की नौकरी छोड़ सकते हैं और,
जीआरई पर ध्यान केंद्रित कर सकती हो।
-हाँ, यह सही लग रहा है। -हाँ।
और मैं हमारे लिए अपार्टमेंट देखना भी शुरू कर सकती हूँ।
किसे पता कि वहाँ क्या ही बचा होगा, पर…
हाँ, और अब तुम मुझसे मिलने पापा के यहाँ आ सकती हो और यह अजीब नहीं होगा
और तुम्हें यहाँ मेरे भाई के साथ नहीं रहना होगा।
शायद मैं सोमवार को तुम्हारे साथ चलकर कुछ रात वहाँ रह सकती हूँ?
हाँ।
तुम्हारे लिए एक सरप्राइज़ है।
क्या?
तुम्हें मेरी शादी का तोहफ़ा।
-हमारा पहला डांस का गाना। -सच में?
हफ़्तों तक तुमने कहा कि इससे नफ़रत है।
हाँ, पर मैं तुमसे प्यार करती हूँ, तो…
आज मैंने गलती कर दी, पर ऐसा दोबारा नहीं हो सकता
क्योंकि अपनी माँ की मृत्युशय्या पर किए गए वादे को निभाना होता है।
वे एकदम पक्के होते हैं।
जेरे बेयर कहाँ है?
वह कुछ खाने के लिए लाने बाहर गया है। मैं…
मैं उसे बुलाकर लाऊँ?
कुछ समय के लिए बस मेरे पास रहो।
मैं और मेरा बड़ा बच्चा। यहाँ आओ।
मैं अपने प्यारे से बेटे को देखना चाहती हूँ।
तुम्हें देखो तो।
तुम्हें पता है जब तुम पैदा हुए थे,
मुझे इतना यकीन था कि तुमसे बेहतरीन बच्चा कोई हो ही नहीं सकता?
मैंने बेबी मॉडलिंग एजेंसियों में बात की।
तुम्हारी सुंदरता से दुनिया को वंचित करना बेकार महसूस हुआ।
बाद में तुम्हारे बचपन की तस्वीरें देखकर एहसास हुआ कि तुम सच में…
छोटे से एलियन जैसे दिखते थे।
हाँ, जेरे हमेशा से प्यारा था।
और वह यह जानता था।
वह शुरू से ही इस पर काम कर रहा था।
मैं जेरे को बुलाकर लाऊँ? मैं उसे ढूंढ सकता हूँ।
मेरे साथ रहो।
मैं चाहती हूँ कि तुम जानो, कौनी, कि…
मुझे मरने से डर नहीं लगता।
मुझे इसलिए डर नहीं लगता क्योंकि मुझे पता है कि तुम ठीक रहोगे
और मुझे पता है कि जेरेमाया भी ठीक रहेगा क्योंकि उसके पास तुम हो।
वह दुनिया का सबसे भाग्यशाली लड़का है जो उसके पास तुम्हारे जैसा बड़ा भाई है।
माँ…
मैं उतना अच्छा बड़ा भाई नहीं हूँ।
हाँ, तुम हो।
तुमने हमेशा उसकी देखभाल की।
और तुम हमेशा करते रहोगे, है न, कौनी?
हाँ, बिल्कुल।
-शुक्रिया। -बिल्कुल। मैं वादा करता हूँ।
तुमसे प्यार है।
आपसे प्यार है।
माँ…
मैं तैयार नहीं हूँ।
मैंने अपना वादा निभाया।
मैं जितना कर सकता था मैंने किया, उसे छोड़कर।
मैं शायद एक गड़बड़, एक असफल, और निराशाजनक इंसान था,
पर मैं कभी झूठा नहीं था।
मेरा वह मतलब नहीं था।
मैंने पहले जो कहा। मेरा वह मतलब नहीं था।
अब भी तुम्हें चाहता हूँ।
इसमें कोई दोराय नहीं है।
उस रात मोटेल में, मैं सो नहीं पाया।
मैंने बार-बार यह बात सोची।
अपनी माँ से जो वादा किया था कि मैं हमेशा जेरे का खयाल रखूँगा।
तुमसे यह कहना चाहता हूँ कि मैंने जो भी कहा, वह सच नहीं था।
हमारे बीच सब ठीक है।
हम दोस्त हैं।
हालाँकि मैंने बेली से झूठ कहा।
बस एक बार।
अगर मैंने नहीं बोला होता?
शायद अब सब कुछ अलग होता,
पर इससे फ़र्क नहीं पड़ता।
इसे ऐसे ही होना चाहिए था।
वह उसे वह सब दे सकता है जो मैं नहीं दे सकता।
वह उसके लायक है। वह सब कुछ की हकदार है।
संवाद अनुवादक तुषार